Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az adózás rendjéről szóló 1990. évi XCI. törvény (a továbbiakban: Art.) 4. §-ának (1) bekezdése kimondja, hogy ha e
Paragraph Index: 504

1997. december 2-án megküldte az eljárás lefolytatására illetékes Budapest IX. kerületi Önkormányzat Polgármesteri Hivatal Igazgatási Osztályának. Az áttételről a feljelentőt azonban nem értesítette. A panaszos 1997. december 29-én újabb feljelentést tett az előző feljelentésében megnevezett személlyel szemben ugyanazon rendőrkapitányságon. Ezen feljelentés alapján is nyomozás elrendelésére került sor rongálás vétségének alapos gyanúja miatt. A nyomozó hatóság az eljárást 1998. február 24-én — a Be. 139. § (1) bek. b) pontja alapján, mivel nem volt megállapítható, hogy 1997. december 29-én a bűncselekményt a gyanúsított követte el — megszüntette. Ezzel egyidőben az 1997. december 28-án történt veszélyes fenyegetés szabálysértése miatt az iratokat áttette az Igazgatásrendészeti Osztályra szabálysértési eljárás lefolytatása céljából. A megszüntető határozatot a feljelentő részére kézbesítették.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes